《五彩结同心》
清代·王时翔

清溪绕舍，密筱编篱，恰称灌园人住。灯火新凉节，爱偕隐相对，人书鐴苎。

半帘秋影梧桐老，听月底、寒虫细语。君休羡、星珈霞帔。

飞去高居玉宇。

曾从桂梯寻路。向梅花官阁，杏花村坞。赢得三年里，斜阳下、闲看江山一度。

青毡翠袖如重认，有旧日、陵阳泪污。文窗外、碧霄云叶，逗破几声疏雨。

作者简介：（1675—1744）清江苏镇洋人，字皋谟，一字抱翼，号小山。诸生。雍正间以荐举任晋江知县，以宽和为治。乾隆初，官至成都知府。有《小山全稿》。